DOC2398

המאורעות שנתרחשו בשבועות האחרונים בגבולה הצפוני-מזרחי של המדינה נתפרסמו ברבים בכל שלבי השתלשלותה, כן התפרסמו תגובותיה של ממשלת ישראל על מאורעות אלה בהודעות רשמיות לעתונות וכלפי מוסדות או"ם ובנאומי הנציג הקבוע של ישראל באו"מ נשמעו בישיבות מועצת הבטחון.

 הסכסוך פרץ לכאורה לרגל עבודת היבוש של עמק החולה אבל שורשו האמתי נעוץ באופיו המיוחד של הסכם שביתת הנשק בין ישראל וסוריה הלוקה בחוסר בהירות מבחינות חיוניות ובעיקרו של דבר בתביעותיה המופרזות של ממשלת סוריה לגבי חלקים מסוימים של אותו אזור, תביעות אשד ממשלת ישראל דחתה אותן תמיד ודוחהאותן כיום לחלוטין,

 הסכסוך הגיע לשיאו בימים הראשונים לחודש מאי מתוך התפתחות ענינים שלא היה להם כל קשר עם עבודת יבוש החולה והמעידה ???? על אופיה האמיתי של המזימה שאנו עומדים בפניה. כוח מזוין מורכב מתושבים ערביים מקומיים שגויסו וזוינו בכוונה תחילה לשם מטרה זו על ידי הצבא הסורי ומאנשי צבא סוריים סדירים חמושים כהלכה תפש עמדות בתחום ישראל בגיזרה המרכזית של האזור המפורז ומחוצה לו. מעשה מחוצף זה, שהיו בו הפרה גלויה של הסכם שביתת הנשק ופעולה תוקפנית כלפי ישראל חייב תגובה דחופה ונמרצת, אור ליום 6 במאי התקיפה יחידה של צבא ההגנה לישראל את המשלט העיקרי של האויב על גבול האזור המפורז, עקרה אותו מעמדותיו והדפה אותו אל מעבד לגבול הסורי. העמדה השניה שתפס האויב באותה הסביבה פונתה מאליה מנוסה מבוהלת. הידיעות המהימנות שהיו לממשלת ישראל על אחריותו הישירה של הצבא הסורי לכל ההרפתקה הזאת ועל השתתפותם הישירה של כוחותיו הסדירים בביצועה נתאמתו על ידי הוכתה גשמית ניצחת בהמצא בשני המשלטים גויות של חללי קרב במדי הצבא הסורי וכמויות של נשק חדיש עם ציוד מלחמתי וחמרי

1

ספקה מסומניס בסימנים רשמיים של הצבא הסורי.

 ממשלת ישראל פנתה רשמית למועצה הבטחון האשימה את ממשלת סוריה בהפרת הסכם שביחת הנשק וכמעשה תוקפנות כלפי ישראל וביקשה דיון דחוף בהאשמה זו. הענין נדון במועצת הבטחון ב-8 במאי, בישיבה שנקבעה עוד לפני כן להמשך הברור בשאלת סכסוך החולה והכרוך בו. נציג ישראל מר אבא אבן הרצה בישיבה זו במפורט את טענות הממשלה וטפח על פני שומעיו את העובדות המוכיחות את אשמת סוריה. יש יסוד לקבוע כי טענות אלו יתקבלו על דעת רב חברי המועצה.

 החלטת מועצת הבטחון שנתקבלה פה אחד נתפרסמה בעתונות. הסעיף העיקרי שבה אומר: "מועצת הבטחון פונה לצדדים ולפרטים בשטחים הנוגעים בדבר בדרישה להפסיק את הקרבות ומביאה לתשומת לבם של הצדדים את התחייבויותיהם לפי סעיף 2 סימן 4 של מגילת האומות המאוחדות, לפי החלטת מועצת הבטחון מ-15 ביולי 1948 ולפיו המוטל עליהם בהסכם שביתת הנשק ובהתאם לכל אלה דורשת מהם למלא אחרי התחייבויותיהם והתנאים שקבלו על עצמם."

 נציגי ישראל וסוריה כאחד הציעו לכתחילה תקונים לנוסח ההחלטה. התקון הישראלי בא להוסיף הודאה מפורשת בדבר הוצאתם של כוחות מזוינים, סדירים ובלתי סדירים מן האזור המפורז. התקון הסורי בא לחייב את

החזרת הערביםיוצאי האזור המפורז למקומות מגוריהם הקודמים ואת סלוק המשטרה הישראלית מתוכו. שני התקונים נלקחו חזרה לפני ההצבעה. נציג ישראל חזר בו מהצעת התקון שלו לאחר שהוסבר לו מצד מציעי נוסח ההחלטה כי ההוראה שבאה לחייב את הצדדים למלא אחרי התחייבויוחיהם והתנאים שקבלו על עצמם מכוונת לכלול גם את והתחייבות לגבי אי-החזקת כוחות מזוינים באזור המפורז

2

ממשלת ישראל קבלה על עצמה לקיים ולשמור על הפסקת האש בהנחה מפורשת ומובנת שגם הצר שכנגד ינהג כך, לעת עתה שורר שקס ברחבי האזור והעבודה בביצוע תכנית יבוש החולה־נמשכת כסדרה.

שתי שאלות מוסיפות לגרום דאגה לממשלה: שאלת בטחונם של הישובים העברים באזור המפורז של שטח ישראל ושאלת מציאות כוחות מזוינים סוריים או כוחות ערביים מקומיים מזוינים על ידי סוריה בתוכו. בדרך כלל, נוכח הסבך שנוצר באזור המפורז כתוצאה מתנאי הסכם שביתת הנשק יש לציין שפור ניכר במצב בעקבות המאורעות האחרונים. עם זה שוקדת

הממשלה על בסחונם של הישובים העברים באזור המפורז שנתרבו והתפתחו מאז נחתם הסכם שביתת הנשק,לעומת זה מנוי וגמור עם הממשלה לעשות הכל, קודם כל באמצעות מוסדות האו״ם, כדי לעקור מן האזור המפורז כל כוח צבאי בלתי מוסמך, סדיר או לא סדיר.

3

סכסוך החולה מכה גלים בארצות שמסביבנו ומשמש נושא להתלחשויות מאחורי הקלעים ולדיונים רשמיים. לכל המרקחה הזאת יש רק סיבה אחת:תאוותיה של סוריה אשר לא באו ולא תוכלנה בשום פנים לבוא על סיפוקן אלמלא תאוות אלה לא היה הסדר והשקט מופרעים כחל עיקר.

 במהלך הקרבות של מלחמת השחרור, תוך הדיפת התוקפנות וחיסול הפלישה, תפסו צבאות ישראל שטחים נרחבים מעבר לגבולות המדינה בצפון ובדרום, הם פינו את השטחים האלה מרצונס ,כי אין לישראל ולא היתה כל תביעה עליהם, אשר לסוריה אין מגיע לה שום פרס בעד השתתפותה התוקפנית במלחמת מדינות ערב נגד ישראל, היא לא זכתה בפרס כזה בהסכם שביתת הנשק והיא לא תצליח לזכות בו ע׳י הפרת ההסכם,

 כשם שאין לישראל כל כוונה להתפשט מעבר לגבול על-חשבון סוריה כך מנוי וגמור עמה להגן בכל הכוח העומד ברשותה על כל שעל מאדמתה בפני כוונות החדירה וההשתלטות מצד סוריה. מוטב לכל הנוגעים בדבר ולכל המתענינים בו לתת את דעתם על עמדתה האיתנה הזאת של ממשלת ישראל.